楊大榮

楊大榮（），字崇仁，四川重慶府忠州酆都縣人，軍籍，明朝政治人物。

 生平 
景泰元年（1450年）庚午科四川鄉試第八十三名舉人，天順元年（1457年）中式丁丑科會試第二十六名，三甲第一百七十九名進士。授大理寺右評事，獲大理寺卿王槩舉薦，成化二年（1466年）二月升江西按察司僉事《大明憲宗純皇帝實錄·卷之二十六》：成化二年二月甲午升大理寺右評事楊大榮為江西按察司僉事。。耻隨俗上下，大忤當道者，秩將滿，致仕歸里。弘治七年（1494年）卒，享年七十三歲。

 著作 
著有《靜軒集》。

 家族 
曾祖楊繼祖；祖父楊文興；父楊弘道。前母黃氏；母戴氏；繼母杜氏。兄楊大茂、楊大盛、楊大慶，弟楊大華、楊大倫《天順元年丁丑科進士登科錄》：軍籍，治《易經》，年三十六歲中式天順元年丁丑科第三甲第一百七十九名進士。七月初一日生，行四，曾祖楊繼祖；祖楊文興；父楊弘道，陰陽訓術；前母黃氏；母戴氏；繼母杜氏。具慶下。妻吳氏，兄大茂；大盛；大慶，弟大華；大倫。由國子生中式四川鄉試第八十三名舉人，會試中式第二十六名。。

参考文献
程敏政撰《僉憲楊君傳》
王鏊撰《江西提刑按察司僉事楊君墓表》
吳寬撰《江西提刑按察司僉事楊君墓誌銘》：楊世家麻城有諱惪言者仕元為百戶領軍蒞蜀因家忠州之酆都至君五世矣君諱大榮字崇仁登景泰庚午四川鄉試天順丁丑進士酆都故無舉進士者士子誦習舊文而已君始自出一家機軸作為文章聯收科第酆人始知嚮學君以進士授大理寺右評事讞獄明允廬陵王恭毅長大理所屬無當其意者顧獨才君成化初年詔大臣各舉所知恭毅以君名上遂擢江西按察僉事會寧縣羅萬珪等殺將吏將陷城邑眾愕眙無所出君督甲士擒萬珪等七十人餘孽出沒南昌君戒其下密捕獲五十二人又擒盜顧厚一等三十五人脅從者一無所問南昌有盜入權貴家弗得執平民數十人在獄君悉驅出之曰無以民命事權勢眾不謂然未幾盜得眾乃服九江指揮李貴嗛百戶田春嗾盜染春御史鍛成之春自誣服君知其冤狀固爭之御史曰案成矣君為疏其冤狀於朝春等十七人皆得釋江西俗健訟所至牒盈庭君據案剖決各猒其意而去同列有忌之者媒櫱于當道君因自劾去吏民數千遮道乞留當道方思還之君曰尚可仕也乎哉竟去不顧弘治甲寅八月十八日卒年七十有三君博學能文喜為詩吏事尤所長也顧以剛直不能與世俯仰坐是齟齬官不甚遂其平生才志有不盡施者乎治天下者常患無才而仕之抱才者常患於不用用矣復不盡此世之所同惜也君之子孫多且賢孟瑛以進士為刑部主事文學政事迥出輩類於戲君可謂有後矣其所未施者將亦有時而行乎君之世家行歷吏部侍郎吳公已誌之予獨書其大者揭之墓上昭示蜀之人墓在酆都龍亭山之原葬之日為弘治八年月日

註釋

Category:景泰元年庚午科四川鄉試舉人
D
Category:豐都人
Category:軍籍進士
Category:明朝大理寺評事
Category:明朝江西按察司僉事